### Beslutning

1. Udvalget ønsker at prioritere net-tilslutning og mulighed for lokaludvikling, og dette skal indgå i dialogmødet.

2. Administrationen udarbejder dagsorden til dialogmødet.

### Sagsfremstilling

## Resume og sagens baggrund

Teknik- og Miljøudvalget besluttede på mødet den 15. januar 2024 at følge den fremlagte proces for den videre prioritering af arbejdet med de konkrete ansøgninger om solcelleanlæg i det åbne land. Sagsfremstillingen lægger op til en drøftelse i udvalget om kriterierne for nye projekter som oplæg til dialogmødet i marts med de resterende ansøgere og projektholdere.

## Indstillinger

Chefen for Plan, Byg og Miljø indstiller at,

1. udvalget drøfter administrationens oplæg om den videre konkrete planlægning og prioritering af solcelleprojekter i det åbne land, samt at
2. udvalget deltager sammen med de resterende ansøgere og projektholdere i et dialogmøde den 14. marts 2024 kriterier og prioriteringer

## Behandling

Teknik- og Miljøudvalget.

## Sagsfremstilling

*Proces og ressourcer samt op*dateret af liste med resterende og nye projektansøgninger*:*
Siden den aktuelle proces for planlægning af større solcelleanlæg i det åbne land begyndte i oktober 2021, har Teknik- og Miljøudvalget igangsat planlægning for tre projekter på hhv. Egemarke, Gitte Poulsen og [adresse]. Udviklingen på VE-området på landsplan har taget fart i de 2½ år, der er gået og Kalundborg Kommune har gjort mange erfaringer siden starten af første prioriteringsrunde.

Processen for at udarbejde plangrundlaget for et solcelleprojekt er lang, og det kan være svært for interessenterne at følge med, særligt når krav og kriterier ændres og skal opdateres. Udvalgets afsæt for planarbejdet har derfor været at have højst to projekter kørende ad gangen i en rullende proces.

Kalundborg Kommune har i procesperioden, ud over de oprindelige projekter, modtaget yderligere to ansøgninger. Der er lokalplanlagt for 100 ha solceller på [adresse], og der er igangværende planlægning for ca. 180 ha solceller på hhv. [adresse] og [adresse]. De resterende ansøgninger fra denne procesperiode samt de to nye ansøgninger fra 2023, omfatter arealer på i alt ca. 1100 ha.

På bilag 1 ses en oversigt og et kort over alle projektansøgninger til dato.

*De statslige interesser omkring landskab og natur*Alle projekterne er i mere eller mindre grad omfattet af de statslige interesser omkring natur og landskab, og det har i procesperioden vist sig at være en udfordring at planlægge for solcelleanlæg, som er omfattet af disse statslige udpegninger.

Både projektet på [adresse] og [adresse] er omfattet af de statslige interesser for bevaringsværdige landskaber, særligt værdifulde landskaber og større uforstyrrede landskaber. Udpegningerne indeholder kommunens væsentligste landskabsværdier. I disse områder er der derfor skærpede krav til indpasning af eventuel ny bebyggelse og anlæg samt ændringer i arealanvendelsen. Miljøstyrelsen, som er statslig myndighed for landskabsinteresserne, opfordrer kommunerne til at planlægge for VE-anlæg uden for disse udpegninger.

På bilag 2 ses landskabsinteresserne sammenholdt med de vedtagne, igangværende og resterende projekter.

I procesperioden har Kalundborg Kommune i forbindelse med planlægningen for de tre første projekter også oplevet et skærpet opmærksomhed fra Miljøstyrelsen omkring det internationale habitatdirektiv, bilag 4-arter og Grønt Danmarkskort. Grønt Danmarkskort skal sikre en forstærket indsats for større og sammenhængende naturområder, og tjene som et strategisk planlægnings- og prioriteringsværktøj, der kan anvendes af både kommuner, stat, foreninger og fonde som grundlag for prioritering af kommende naturindsatser. Planlægning for solcelleanlæg indenfor udpegninger i Grønt Danmarkskort beror på en konkret vurdering af de enkelte projekter.

På bilag 3 ses de internationale naturinteresser og Grønt Danmarkskort sammenholdt med de vedtagne, igangværende og resterende projekter.

*Temaer fra Kommuneplan 2021-2032 samt ny bekendtgørelse for solcelleanlæg*I gældende Kommuneplan 2021-2032 har Kalundborg Kommune indarbejdet et sæt retningslinjer for etablering af solcelleanlæg i det åbne land. Jf. kommuneplanen defineres støre solcelleanlæg, som anlæg over 400 kW svarende til et areal på 1,2 ha. Temaet redegøre for retningslinjernes betydning for at samtænke brugen af arealerne og udnytte dem til flere funktioner for at kunne opfylde de nationale mål vedr. klima, landbrug, natur, energiproduktion, biodiversitet osv.

Ifølge kommuneplanen er det et politisk ønske at sætte fokus på multifunktionalitet og flersidig brug af arealanvendelsen i planlægningen for større solcelleanlæg. Retningslinjerne lægger op til at samtænke flere interesser i projekter, der vedrører større solcelleanlæg. Det kan fx være natur, rekreativitet, friluftsliv, grundvandsbeskyttelse, klimatilpasning mv.

Det aktuelle projekt på [adresse] er et eksempel på, hvordan flere interesser er indarbejdet i planlægningen og arealanvendelsen bliver flersidig. Projektområdet ligger i et lavbundsareal, hvor der på landsplan pt. foregår en målrettet indsats for at nedbringe CO2 i landbruget, bl.a. ved at udtage lavbundsjorde fra den almindelige landbrugsdrift. Omkring en 1/3 af det samlede projektareal bliver desuden til udlagt til biodiversitetstiltag, rekreative værdier og nye naturområder i Kalundborg Kommune.

På bilag 4 henvises via et link til det tema i Kommuneplan 2021-2032, som omhandler etablering af solceller i det åbne land.

Den grønne omstilling, der også omhandler etablering af mere skov, natur og biodiversitet, kræver arealer, som kun kan komme fra landsbrugsarealerne. Mange områder fra temaet *skovrejsning* i Kommuneplan 2021-2032 "overlapper" med de områder, hvor projektholdere og lodsejere ønsker at etablere solcelleanlæg. Holger Gregersen og natur er lang tid om at udvikle sig - flere hundrede år - og skal efterfølgende bestå på arealerne til evig tid.

Tekniske anlæg, som solcelleanlæg, har pt. en levetid på ca. 30 år og skal således kun stå på arealerne midlertidigt, hvorefter arealerne kan anvendes til andre interesser. Den fremtidige planlægning bør derfor skabe en bedre balance mellem rækkefølgen og tidshorisonten på de forskellige interesser og sikre en bæredygtig planlægning til kommende generationer og deres behov.

En ny bekendtgørelse for solcelleanlæg i det åbne land skulle være lanceret i efteråret 2023.   Christian Kjeldsen og landdistriktsstyrelsen forventer, at bekendtgørelsen offentliggøres i foråret 2024 og opfordrer kommunerne til, når bekendtgørelsen er endeligt vedtaget, at indarbejde den i kommuneplanen ved den førstkommende revision. I Kalundborg Kommune er revisionen af Kommuneplan 2025 i opstartsfasen.

*Net-tilslutning*
Generelt skal anlæg under 80 hektar nettilsluttes af Randi Karlsen, mens anlæg derover skal net-tilsluttes af det nationale Energinet. Administrationen arbejder på at koordinere oplysninger om ansøgninger med såvel det lokale netselskab Randi Karlsen som det nationale Energinet. Formålet er at, mulighederne for nettilslutning også kan indgå i de kommende prioriteringer af ansøgningerne.

Kommunalbestyrelsen vedtog lokalplanen for solcelleanlægget på 100 ha ved Egemarke Gods endeligt i december 2022. Anlægget er klar til at blive tilsluttet det store transmissionsnet i 3. kvartal 2026 ved en transformerstation, som Energinet bygger ved Svinninge.

Kommunens administration søger at få klarlagt tidshorisonten for nettilslutning og kapacitetsudbygning på det statslige el-net til informationsmødet i marts med de resterende ansøgere og projektholdere.

*Mulighed for lokal udvikling, inddragelse af lokalsamfundet og grøn pulje*Siden efteråret 2022 har Kalundborg Kommune deltaget i projektet *Fremtidens Grønne Energi og Borgerne*. Projektet er sat i værk af Region Sjælland og gennemført af Teknologirådet sammen med bl.a. Kalundborg Kommune. I oktober 2023 blev der i forbindelse med projektet arrangeret en borgerworkshop med deltagelse af borgere og repræsentanter fra kommunalbestyrelsen og Landdistriktsudvalget. Teknik- og Miljøudvalget fik en orientering den 15. januar 2024.

Nogle af de overordnede resultater fra workshoppen omhandlede bl.a.:

* *Lokal Udvikling:*Fællesskab om energiforsyning fremhæves som positivt for lokaludvikling og tiltrækningskraft for tilflyttere.
* *Økonomi og Indflydelse:*Økonomisk bæredygtighed for lokale borgere og tidlig inddragelse i beslutningsprocessen er afgørende.

På bilag 5 ses kataloget *Fra modtand til medvind* med anbefalinger om inddragelse af lokalsamfundet omkring processen i forbindelse med etablering af VE-anlæg. Kataloget er outputtet fra projektet *Fremtidens Grønne Energi og Borgerne.*

Når et forslag til en lokalplan for et solcelleanlæg sendes i offentlig høring, er Energistyrelsen igennem VE-loven forpligtet til at afholde et obligatorisk informationsmøde i lokalsamfundet, hvor Energistyrelsen oplyser om forholdene i forbindelse med de gældende kompensationsordninger. Den 30. januar 2024 blev der i forbindelse med den offentlige høring af planforslagene til solcelleanlægget på [adresse] afholdt et sådan informationsmøde.

Grøn pulje er en del af VE-loven, som udløser kompensationsmidler til lokalsamfundet i forbindelse med etablering af VE-anlæg i det åbne land.

Ved tilslutning af nye kommercielle VE-anlæg indbetaler projektholderen midler til en kommunal grøn pulje. Projektholder indbetaler 40.000 kr./MW for solceller. Kommunalbestyrelsen kan bruge pengene herfra til at yde tilskud til lokale projekter efter ansøgning fra naboer eller lokale i kommunen.

På bilag 6 se de nuværende tilskudsordninger til fremme af VE på land.

Grøn pulje er endnu ikke blevet effektueret i Kalundborg Kommune, da ingen af de igangværende projekter er tilsluttet. Endvidere oplyser Energistyrelsen at en opdatering af kompensationsordningerne er på vej.

*Administrationen anbefaler*Administrationen anbefaler at Teknik- og Miljøudvalget drøfter;

* om der er behov for at vægte kriterierne til ny planlægning for solcelleanlæg anderledes end i indeværende procesperiode?
* hvordan den fremtidige kommunikation til projektholdere og interessenter bør være i forbindelse med den fremtidige planproces?
* dagsorden til det kommende dialogmøde den 14. marts 2024 med de resterende ansøgere og projektholdere

## Økonomiske konsekvenser

Ingen.